Sepiegids: Bianca word vermis in ‘Suidooster’Met Maroela Media en kykNET se sepiegids kan jy nou weekliks ŉ voorsmakie kry van die gebeure in jou gunstelingsepie. ‘Suidooster’ se Mymoena en AB. (Foto: Skermgreep) Maandag 21 Maart Piet en Jazzy gaan nie maklik met die waarheid vorendag kom nie. Gaby is skepties oor ŉ vriendskap, terwyl Tracy soos ŉ slegte sakevrou voel ná ŉ gesprek met Rodney en Uys. Dinsdag 22 Maart Die waarheid laat meer as een persoon steier, en Uys is nie die enigste een wat ŉ oplossing vir Tracy se probleme het nie. Danny is van plan om ŉ sukses te maak van die volgende paar dae. Woensdag 23 Maart Jazzy se vrees is dalk nie ongegrond nie. Dit wil voorkom of daar meer as een persoon is wat skepties is oor die wegbreek-naweek. Rian waarsku Annelize oor haar soeke na die waarheid. Donderdag 24 Maart Annelize deel uiteindelik haar vermoedens met Tertius, en wraak is soet. Piet moet vinnig op sy voete dink. Gaby en Karen doen ŉ ongemaklike ontdekking. Vrydag 25 Maart Twee dokters word in ongevalle opgeneem – en Piet, Conrad en At wil met mening uitvind wat gebeur het. Martin begin wonder of Chanel verveeld raak gedurende hulle wegbreekkans. Maandag 21 Maart Bianca maak reg vir haar funksie en loop ŉ afspraak mis. Danni help haar pa oppak, terwyl Quinton en Carlo ŉ nuwe maat kry. Dinsdag 22 Maart Bianca word vermis en die Samsodiens probeer haar spoor volg. Danni en Siya se nuwe trouplan kry teenstand uit ŉ onverwagse oord, terwyl die seuns se nuwe vriend moeilikheid maak. Woensdag 23 Maart Ty sit sy voet neer oor Carlo se vriende, terwyl Lee-Ann bekommerd oor Mrs J is. Die Samsodiens is in ŉ toestand en almal wonder of hulle nog ŉ tragedie sal oorleef. Donderdag 24 Maart Ty het sy hande vol met Carlo en sy maters, terwyl Nazeem skokkende nuus kry. Mrs J se dogters plant ŉ saadjie in haar kop, en ŉ bekende gesig daag in Ruiterbosch op. Vrydag 25 Maart Al die spanning in die Samsodien-huis word te veel vir klein Stella. Simon wil die dag op sy eie wees en Nazeem reik uit na AB. Maandag 21 Maart Amanda se onderhoud ontlok negatiewe reaksie. JJ het ŉ verrassing vir Pottie en Magda. Ryno konfronteer vir Ashton oor die Krugerrande. Dinsdag 22 Maart Amanda se “aanval” ruk die Stryder-gemeenskap. JJ probeer om vir Maryke by sy planne te betrek. Lulu gaan voort met Regardt se aanneming. Woensdag 23 Maart Festus bak vir Koekie ŉ poets. Amanda wen almal se simpatie. Die manne vind uit van JJ se planne met Pottie’s. Donderdag 24 Maart Amanda kom tot Pottie’s se redding. Anastasia reik ŉ hand van vriendskap na Ryno toe uit. Koekie probeer haar emmerskoplysie voltooi. Vrydag 25 Maart Amanda word werklik aangeval. Die Stryder-vroue lê oudisies af vir die konsert. Koekie is op ŉ missie om haar emmerskoplysie af te handel. Maandag 21 Maart Gertie and Johnny speel Kupido. Yvette neem ŉ besluit wat baie lewens sal verander. Beatrice maak weereens dinge baie duidelik vir Ingrid. Dinsdag 22 Maart ŉ Groot uitval vind plaas tussen Daniel, Angel, Ingrid en Priester. Clint word uiteindelik aanvaar deur die res van die Cupido’s, maar vir hoe lank? Woensdag 23 Maart Angel voel nie gemaklik om die naweek saam met die Greyling-familie deur te bring nie. Ruby ontmoet vir Yvette en Hein. Thys vind van sy kinderfoto’s en sy pa se kunsvoorraad in die motorhuis. Donderdag 24 Maart Ingrid lees interessante nuus in Die Arendsvleier. Angel probeer op haar beste lyk vir die naweek saam met Priester en Ronnie. Ruby is oorweldig deur haar nuwe omstandighede.